Equuleus () inggih punika salah satunggaling rasi lintang ingkang mapan wonten ing belahan langit sisih lor. Nama Equuleua kadadosan saking basa Latin, "foal" utawi "jaran alit". Rasi lintang Equuleus inggih dipundamel déning astronom Yunani, Ptolemy ing abad kaping kalih. Equuleus inggih punika salah satunggal saking 88 rasi lintang modhèren ingkang sampun dipuntemtokaken ngantos sapunika. Equuleus inggih punika rasi lintang ingkang paling alit nomer kalih, ingkang langkung ageng saking rasi lintang Crux.

Lintang-lintang 
Rasi lintang Erquuleus gadhah tlatah ingkang ambanipun kirang langkung 72 drajat persegi lan boten ngewrat lintang-lintang ingkang dipunmangertosi minangka planit-planit. Rasi lintang Equuleus saged dipuntingali ing garis lintang antawisipun +90° lan-80° lan badhé katingal ingkang saé piyambak manawi dipuntingali ing jam 9 dalu ing sasi September.
Rasi lintang Equuleus boten gadhah kathah lintang ingkang padhangipun langkung saking sekawan magnitudo ugi boten ngewrat objek langit pérangan lebet. Lintang ingkang padhang piyambak ingkang wujud sirahipun ingkang mapan ing sirah jaran salajengipun inggih dipungambaraken déning rasi lintang ingkang padhang piyambak lan saé inggih punika ing rasi lintang Pegasus.
Lintang ingakng ingkang padhang piyambak wonten ing rasi lintang Equuleus inggih punika lintang alpha Equuleus utawi Kitalpha (satunggaling péranganing Jaran). Lintang jene ingkang wonten ing lintang punika gadhah magnitudo 3,9 kanthi tebihipun 186 taun cahya saking bumi. Lintang punika kalebet lintang binar spektroskopik ingkang unik ingkang ngewrat raksasa kelas G lan kurcaci pethak. Komponèn punika mapan caket sanget ing antasipun komponèn satunggal lan komponèn sanèsipun ingkang dadosaken unsur spektroskopikipun kecampur.
Delta Equulei, inggih punika lintang ingkang padhang piyambak nomer kalih, ingkang ugi dipunmangertosi minangka Pherasauval, basa Arabipun saking "jaran sepisanan". Lintang punika kalebet lintang binar ingkang tebihipun kirang langkung 60 taun cahya. Beta Equulei inggih punika pérangan lintang ingkang wigati ingkang wernanipun pethak ingkang gadhah magnitudo 5,16.

Objek Langit Lebet 
Amargi Equuleus inggih gadhah ukuran ingkang alit lan tebihipun saking peswat saking galaksi Bimasekti, Equuleus boten ngewrat objek langit ingkagn misuwur. Sapérangan galaksi ingkang sanget lemah ingkang gadhah magnitudo antawisipun 13 lan 15, inggih punika NGC 7015, NGC 7040, NGC 7045 lan NGC 7046.
Equuleus inggih taksih kalebet wonten ing kulawarga rasi lintang Heavenly Waters sesarengan kaliyan rasi lintang Delphinus, Eridanus, Piscis Austrinus, Carina, Puppis, Vela, Pyxis lan Columba. Déné rasi lintang sanèsipun ingkang mapan wonten ing sakitering Equuleus inggih punika rasi lintang Cetus, Aquarius, Delphinus lan Pegasus.

Cathetan suku 

 Burnham, Robert (1978). Burnham's Celestial Handbook: An observer's guide to the universe beyond the solar system, vol 2. Dover Publications ISBN 0-486-23567-X
 Hoffleit+ (1991) V/50 The Bright Star Catalogue, 5th revised ed, Yale University Observatory, Strasbourg astronomical Data Center 
 
 Ian Ridpath & Wil Tirion (2007). Stars and Planets Guide, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.

Rasi lintang